钦定古今图书集成/明伦汇编/宫闱典/第069卷 > 册府元龟 > 《尊师傅》
## 钦定古今图书集成/明伦汇编/宫闱典/第069卷 > 册府元龟 > 《尊师傅》

《学记》曰：“师严然后道尊”自周公抗世子之法德教斯
著前后出入罔不降礼故能慎成其业克保元吉汉
魏而下史氏所记，或有致恭北面亲授经义明备法
服屈体申诚进见周旋崇尚爵齿以致延宿宫闱舆
升殿陛访对请益欢待隆笃省视疾疢丰洁珍御伤
吊沦逝曲申恩礼赐予丰渥备罄宠数自非老成硕
望，勤宣令范者，畴克当之哉。